- Hindi News
- National
- बोस्टल जेल में अब हर शनिवार को लगेगी डॉक्टर की आेपीडी, आज से होगी शुरूआत
बोस्टल जेल में अब हर शनिवार को लगेगी डॉक्टर की आेपीडी, आज से होगी शुरूआत
शहरके अंदर अंबाला से स्थानांतरित की गई बोस्टल जेल (विशेष गृह) में प्राथमिक चिकित्सा की व्यवस्था होने से हो रही परेशानी पर संज्ञान लिया गया है। विशेष गृह में अब हर शनिवार को डॉक्टर अपनी सेवाएं देगा। स्वास्थ्य विभाग ने इसकी व्यवस्था कर दी है। यहां विभिन्न कारणों से बंद बच्चों का इलाज करने बाद ही डॉक्टर वापस जाएगा, फिर चाहे दो बच्चे बीमार हों या 40। दैनिक भास्कर ने उक्त समस्या को तीन मार्च के अंक में प्रमुखता से प्रकाशित किया था। ऐसे में अब इलाज की व्यवस्था यहां होने पर परेशानी दूर होगी।
3 मार्च को प्रकाशित खबर
^बोस्टल जेल में अब हर शनिवार को डॉक्टर अपनी सेवाएं देगा। चार मार्च से इसकी शुरूआत होगी। कोई बंदी गंभीर हालत में है तो उसे एंबुलेंस से अस्पताल लाया जाएगा।\\\'\\\'डॉ सुखबीर,एमएस सोनीपत।
बता दें कि बोस्टल जेल सोनीपत में कई वर्ष बाद स्थानांतरित की गई। जल्दबाजी में यहां मूलभूत सुविधा उपचार की व्यवस्था की ही नहीं। 60 से 70 की संख्या में यहां बंदी हैं। रात को यदि किसी बंदी को परेशानी होती है तो उसे वार्डन उपचार के लिए सामान्य अस्पताल में लेकर पहुंचता है। जिससे विशेष गृह का सुरक्षा चक्र कमजोर पड़ जाता है। क्योंकि यहां छह पोस्ट वार्डन की है। इनमें से एक डेपुटेशन पर है। पत्र लिखने पर भी व्यवस्था नहीं हो पा रही थी। वहीं विशेष गृह में निकासी व्यवस्था में अभी सुधार नहीं हुआ है। जिससे परेशानी बढ़ रही है।
विशेष गृह में बाल बंदी पेट दर्द की अक्सर शिकायत करते रहते हैं। जबकि तो दो से तीन दौरे पड़ने के मरीज हैं। ऐसे में डॉक्टर की व्यवस्था यहां होना बेहद जरूरी था।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva